Bief Estofado Met Geurige Mielierys | Uitkyk
PLATTERS FOR ORDER
Bief Estofado Met Geurige Mielierys
1.2 kg beesskenkels met murgbene of beeskortrib-stukkies en 4 murgbene met murg ekstra
1 groen soetrissie, ontpit en opgesny
1 rooi soetrissie ontpit en opgesny
80 g koevertjie tamatiepasta
30 ml paprikapoeier
10 ontpitte olywe
Ongeveer ‘n handvol gedroogde perskes of appelkose
30 ml Willow Creek Knoffelgeur olyfolie
1 bossie vars tiemie
Vir die mielierys
1 k rou mielierys
4 repies streepspek, in klein stukkies gesny
1 mediumgroot ui, opgekap ongeveer so groot soos die spekstukkies
Genoeg vars pietersielie na smaak, fyn gesny sonder stingeltjies
Braai die vleisstukke en die murgbene bruin in ‘n swaarboom-stowekastrol wat ‘n goedpassende deksel het. Hou die vleis en die murgbene eenkant.
Braai die uie en soetrissies vinnig en plaas die vleis terug in die kastrol. Hou steeds die murgbene eenkant vir laaste. Voeg die tamatie en tamatiepasta by. Geur met sout, peper en paprika. Vul aan met kookwater totdat die mensel onder water is en stowe stadig vir ten minste een uur. Vul die water aan as die vog begin min raak.
Voeg na ‘n uur die vrugte, olywe en wyn by en stowe vir ‘n verdere halfuur totdat alles baie sag is. Sowat 15 minute voor die kooktyd verstreke is, plaas die murgbene terug in die stowegereg en sit dan die bossie vars tiemie by. Verwyder die tiemiebossie in geheel voor bediening.
Kook die mielierys in die drie koppies water vinnig vir ongeveer 12 tot 15 minute. Spoel dit dan in ‘n sif onder lopende kouewater af. Plaas terug in die kastrol en voeg net genoeg warm water by om die rys te bedek sodat daar ongeveer 5 mm water bokant die rys is. Sprinkel 10 ml sout oor en plaas met ‘n deksel terug op medium hitte om sag te stoom. Moenie roer nie. Braai spek en ui in die braaipan net net gaar en meng dit liggies deur die gaar mielierys, saam met die vars gesnipperde pietersielie.